Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva, uvedenej v článku 17 ods. 2 a 3 delegovaného nariadenia Komisie (EÚ) č. 2019/33

(2019/C 304/06)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) č. 2019/33 (1).

OZNÁMENIE O SCHVÁLENÍ ŠTANDARDNEJ ZMENY

„Lessini Durello“/„Durello Lessini“

Referenčné číslo: PDO-IT-A0447-AM02

Dátum oznámenia: 21.5.2019

OPIS A DÔVODY SCHVÁLENEJ ZMENY

1. Kategória vín a spôsob výroby

Opis a dôvody

Špecifikácie spôsobu výroby sa pridávajú pre tieto kategórie výrobku, na ktoré sa vzťahuje označenie pôvodu:

„Lessini Durello Spumante“, spôsob výroby metódou Charmat a klasický spôsob výroby,

„Lessini Durello Spumante riserva“, klasický spôsob výroby.

Dôvodom tejto zmeny je umožniť, aby sa šumivé víno vyrobené klasickým spôsobom uvoľnilo do obehu na spotrebu pred tým, ako sa splní požiadavka na 36 mesiacov kvasenia pre kategóriu „riserva“. Rastie dopyt po šumivých vínach vyrobených klasickým spôsobom, ktorý zabezpečuje príjemnú sviežu a výraznú chuť s lepšou štruktúrou.

Zmena sa týka článku 1 špecifikácie výrobku a oddielu 1.3 jednotného dokumentu [Opis vína (vín)].

2. Operácie pri výrobe vína – nové znenie textu

Opis a dôvody

Pri kategórii „Lessini Durello Spumante“ bol zrušený odkaz na uvoľnenie kategórií výrobku na spotrebu s informáciou o obsahu cukru a odkaz na kvasenie vykonávané výlučne v uzavretých nádobách.

Text si vyžaduje nové znenie tak, aby sa zohľadnili formálne zmeny týchto odkazov v ďalších konkrétnych článkoch špecifikácie výrobku.

Zmena sa týka článku 5 špecifikácie výrobku a oddielu 1.3 jednotného dokumentu [Opis vína (vín)].

3. Charakteristické vlastnosti spotreby – informácie o spôsoboch výroby pre jednotlivé kategórie výrobku, zmeny v obsahu cukru a alkoholu

Opis a dôvody

Pre rôzne kategórie výrobkov, na ktoré sa vzťahuje označenie pôvodu, boli špecifikované rozličné spôsoby výroby šumivého vína: „Lessini Durello Spumante“, spôsob výroby metódou Charmat a klasický spôsob výroby a „Lessini Durello Spumante riserva“, klasický spôsob výroby.

Odkaz na obsah cukru „dosaggio zero“ bol zavedený pre všetky kategórie.

Obsah alkoholu sa znížil z 12,0 obj. % na 11,5 obj. % pre kategóriu „Lessini Durello Spumante riserva“.

Vykonané zmeny označujú rôzne kategórie výrobku a poskytujú podrobný opis ich organoleptických vlastností. Uvedené fyzikálno-chemické vlastnosti, ktoré vyplývajú z enologických skúšok, potvrdzujú kvalitu výrobkov, na ktoré sa vzťahuje označenie pôvodu.

Pri šumivých vínach vyrobených klasickým spôsobom a vyzrievajúcich na kvasinkách 9 až 36 mesiacov bol vložený konkrétny organoleptický opis, aby sa táto kategória výrobku odlíšila od kategórie „Lessini Durello Spumante riserva“.

Odkaz na obsah cukru „dosaggio zero“ bol zavedený pre všetky kategórie.

Zmena sa týka článku 6 špecifikácie výrobku a oddielu 1.3 jednotného dokumentu [Opis vína (vín)].

4. Balenie – pridanie možnosti používať fľaše s objemom do 15 litrov

Opis a dôvody

Zavedená zmena zvyšuje maximálny objem fliaš používaných na plnenie vínom, na ktoré sa vzťahuje označenie pôvodu, z 9 na 15 litrov.

Dôvodom zavedenej zmeny je umožniť používanie fliaš veľkých rozmerov v zmysle požiadavky trhu.

Zmena sa týka článku 8 špecifikácie výrobku, ale nevyžaduje si žiadnu zmenu jednotného dokumentu.

JEDNOTNÝ DOKUMENT

1. Názov výrobku

Lessini Durello

Durello Lessini

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

5. Akostné šumivé víno

4. Opis vína (vín)

Šumivé víno „Lessini Durello“ alebo „Durello Lessini“, spôsob výroby metódou Charmat

Výrobky tejto kategórie s jemnou dlhotrvajúcou penou majú svetlú slamenožltú farbu so zelenkavým nádychom a lahodnú, mierne ovocnú vôňu. Chuť je svieža, príjemná a harmonická, s obsahom zvyškového cukru v rozsahu od „dosaggio zero“ po polosuché (demisec).

Minimálny celkový obsahu alkoholu je 11,0 obj. % a minimálny bezcukorný extrakt je 14 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálny celkový obsah kyselín 6,5 gramov na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

„Lessini Durello“ alebo „Durello Lessini Spumante“, klasický spôsob výroby

Výrobky tejto kategórie s jemnou dlhotrvajúcou penou majú slamenožltú farbu rôznej intenzity. Vôňa obsahuje jemný nádych kvasiniek. Chuť je príjemne lahodná a harmonická, s obsahom zvyškového cukru v rozsahu od „dosaggio zero“ po polosuché (demisec). Minimálny celkový obsahu alkoholu je 11,5 obj. % a minimálny bezcukorný extrakt je 15 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálny celkový obsah kyselín 5,5 gramov na liter, vyjadrený ako kyselina vínna Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

„Lessini Durello“ alebo „Durello Lessini Spumante riserva“, klasický spôsob výroby

Farba výrobkov tejto kategórie s jemnou intenzívnou penou kolíše od slamenožltej rôznej intenzity po zlatožltú s príležitostnými medenými odtieňmi. Vôňa obsahuje komplexné tóny vyzrievania. Chuť je harmonická, s obsahom zvyškového cukru v rozsahu od „dosaggio zero“ po polosuché (demisec). Minimálny bezcukorný extrakt: 15 g/l.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11,5 Minimálny celkový obsah kyselín Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Vinárske výrobné postupy

a) Základné enologické postupy

ŽIADNE

b) Maximálne výnosy

Durella

112 hektolitrov na hektár

6. Vymedzená zemepisná oblasť

Oblasť výroby vín, na ktoré sa vzťahuje registrované označenie pôvodu „Lessini Durello“ alebo „Durello Lessini“, zahŕňa:

a) provinciu Verona: celé územie obcí: Vestenanova, San Giovanni Ilarione a časť územia obcí: Montecchia di Crosara, Roncà, Cazzano di Tramigna, Tregnago, Badia Calavena;

b) provinciu Vicenza: celé územie obcí: Arzignano, Castelgomberto, Chiampo, Brogliano, Gambugliano, Trissino a časť územia obcí: Cornedo, Costabissara, Gambellara, Isola Vicentina, Malo, Marano Vicentino, Monte di Malo, Montebello Vicentino, Montecchio Maggiore, Montorso Vicentino, Nogarole Vicentino, San Vito di Leguzzano, Schio, Zermeghedo.

Hranica oblasti je takáto: na východe sa začína na hranici provincie Vicenza, v lokalite Calderina v nadmorskej výške 36 m, pokračuje pozdĺž cesty do obce Roncà, prechádza lokalitami Binello a Momello. Prechádza obcou Roncà a pokračuje pozdĺž cesty, ktorá pretína provinčnú cestu Monteforte Montecchia až po hranicu obce Montecchia di Crosara. Pokračuje po hranici tejto obce do nadmorskej výšky 64 m a potom po ceste, ktorá opäť vedie k provinčnej ceste južne od vinohradníckeho družstva v obci Montecchia di Crosara. Na krátku vzdialenosť pokračuje smerom na sever pozdĺž provinčnej cesty Val d' Alpone až po most cez horský potok rovnakého mena a potom pozdĺž miestnej cesty, ktorá prechádza lokalitami Molino, Castello a San Pietro južne od obce Montecchia di Corsara. Ďalej pokračuje po horský potok Rio Albo (nadmorská výška 85 m), ktorý ohraničuje túto oblasť, až do nadmorskej výšky 406 m južne od obcí Corgnan a Tolotti, kde dosiahne hranicu obce Cazzano di Tramigna. Hranica pokračuje pozdĺž miestnej cesty do obce Marsilio a sleduje geodetické prevýšenie až po Rio V. Brà a V. Magragna do nadmorskej výšky 149 m v lokalite Caliari. Od lokality Caliari pokračuje smerom na sever pozdĺž cesty, ktorá vedie do obce Campiano, až do lokality Panizzolo (nadmorská výška 209 m), kde prichádza k horskému potoku Tramigna. Pokračuje pozdĺž potoka Tramigna smerom na sever až po hranicu obce Tregnano a potom túto hranicu kopíruje na krátku vzdialenosť smerom na západ, až do lokality Rovere (nadmorská výška 357 m a potom 284 m). Vedie pozdĺž cesty do obce Tregnano, pričom prechádza bodom s nadmorskou výškou 295 m, kde vchádza do obce Tregnano a pretína ju na hlavnej ceste až do nadmorskej výšky 330 m. Odtiaľ vstupuje na miestnu cestu do obce Marcemigo, pretína túto obec a prechádza do lokality Morini (nadmorská výška 481 m). Potom vedie pozdĺž provinčnej cesty do San Mauro di Saline (nadmorská výška 523 m). Pozdĺž provinčnej cesty sa tiahne do San Mauro di Saline (nadmorská výška 523 m). Pozdĺž provinčnej cesty do San Mauro di Saline smeruje na sever až do lokality Bettola, ktorá je na hranici s obcou Badia Calavena. Z lokality Bettola pokračuje pozdĺž miestnej cesty, ktorá vstupuje do údolia prechádzajúceho lokalitami Canovi, Valle, Antonelli, Riva, Fornari a prechádza na územie obce Badia Calavena. Z bodu s nadmorskou výškou 451 m vedie pozdĺž miestnej cesty smerom na východ a stúpa v lokalite Colli (nadmorská výška 734 m), kde sa stretáva s hranicou obce Vestenanova (nadmorská výška 643 m). Naďalej na miestnej ceste prechádza obcou Castelvero, pokračuje až do obce Vestenavecchia, potom do centra obce Vestenanova. Pokračuje pozdĺž miestnej cesty až do Siveri a dosiahne lokalitu Alberomato. Odtiaľ prechádza obcou Bacchi až k hranici provincie Vincenza. Sleduje hranicu provincie smerom na sever do nadmorskej výšky 474 m a potom pozdĺž severnej hranice obce Chiampo smerom na východ a ďalej smerom na juh, až po priesečník tejto hranice s provinčnou cestou, ktorá spája Chiampo s obcou Nogarole Vicentino (nadmorská výška 468 m). Pokračuje pozdĺž tejto cesty za obcou Nogarole a ďalej pozdĺž cesty Selva di Trissino až do obce Capitello, za bod s nadmorskou výškou 543 m, kde sa stáča doľava pozdĺž chodníka vedúceho k akvaduktu. Prechádza pozdĺž chodníka cez mesto Prizzi, až sa v nadmorskej výške 530 m pripojí k ceste do obce Cornedo, ktorá prechádza obcami Pellizzari a Duello až po križovatku s miestnou cestou do obcí Caliari, Stella a Ambrosi, pokračuje cez obec Grigio a potom sa opäť pripojí k provinčnej ceste do obce Cornedo. V obci Cornedo sa pripojí k štátnej ceste 246, ktorú kopíruje takmer až po most Nori, potom sa stočí východným smerom na miestnu cestu, ktorá prechádza obcami Colombara, Bastianci, Muzzolon a Milani (nadmorská výška 547 m). Odtiaľ pokračuje pozdĺž poľnej cesty severovýchodným smerom až po obec Crestani (nadmorská výška 532 m). Potom prechádza miestnou cestou do obcí Mieghi, Milani (nadmorská výška 626 m), Casare di Sopra, Casare di Sotto a Godeghe, až po križovatku s miestnou cestou Monte di Malo – Monte Magrè, ktorú kopíruje až po obec Monte Magrè. Odtiaľ vedie pozdĺž cesty do obce Magrè do nadmorskej výšky 294 m, pokračuje smerom na severozápad do nadmorskej výšky 218 m, prechádza pozdĺž cesty Valfreda až do obce Raga (nadmorská výška 414 m) a potom pokračuje po hranicu obcí Schio a Torrebelvicino, ktorú kopíruje po bod s nadmorskou výškou 216 m. Odtiaľ vedie pozdĺž riečky Leogra až po most na štátnej ceste 46, pokračuje riečnou cestou až do bodu s nadmorskou výškou 188 m. Potom sleduje štátnu cestu 46 Schio – Vicenza až do lokality Fonte di Castelnovo. Prechádza touto lokalitou a ďalej vedie pozdĺž cesty Costabissara, pričom prechádza lokalitami Ca' de Tommasi a Pilastro.

Hranica oblasti potom kopíruje miestnu cestu z obce Costabissara do obce Creazzo, prechádza cez lokalitu S. Valentino, až dosiahne južnú hranicu obce Costabissara. Potom sa tiahne smerom na západ po južnej hranici obce Costabissara až na miesto, kde pretína cestu z obce Gamgubliano smerujúcu do obce Sovizzo, pričom lemuje cestu Valdiezza. Ďalej vedie pozdĺž cesty do obce Castelgomberto, až po križovatku s cestou do obcí Busa, Pilotto a Vallorona na ľavej strane. Pri značke „Stop“ sa nasmeruje na cestu Sinistra, na ktorú sa vráti za odbočkou do obce Monteschiavi. Na odbočke do obcí Contrà Callorona, Rubbo a Spinati míňa cestu do týchto obcí a pokračuje priamo až po cestu Vallorona na konci. Pokračuje doprava a kopíruje hrebeň hory Valdimolino. Ďalej pokračuje pozdĺž cesty, ktorá vedie z obce Montecchio Maggiore do obce Sant'Urbano (cesta Cavallara). Potom sa tiahne pozdĺž cesty Bastian až po križovatku s cestou z obce Castelgomberto. Pokračuje pozdĺž cesty Bernuffi, stočí sa doprava až po obec Sant'Urbano. Na odbočke sa stočí doľava a pokračuje pozdĺž cesty Sovizzo Alto až po obec Casa Cattana, kde sa stočí doprava na cestu Caussa, na konci ktorej sa opäť stočí doprava na cestu (obec Carbonara), až kým dosiahne lokalitu Bastia Bassa, odkiaľ pokračuje do lokality Campestrini a potom Villa Cordellina. Potom sa stočí doprava až po križovatku so štátnou cestou 246 a stočí sa doľava na cestu Montorso. V tejto oblasti sa nachádzajú aj zámky Rómea a Júlie.

Hranica potom kopíruje cestu medzi obcami Montecchio Maggiore a Montorso až po most cez riečku Chiampo. Pretína vodný tok a pokračuje smerom na juh, až po cestu Zermeghedo cez obec Mieli. Z križovatky v obci Meli pokračuje smerom doľava k lokalite Belloccheria. Za vymedzenú oblasť sa považuje tá, ktorá kopíruje hrebeň hory až po križovatku s cestou Perosa. Odtiaľ pokračuje smerom k obci Montebello pozdĺž cesty Castelleto, až po križovatku s cestou Mira. Ďalej sa tiahne pozdĺž cesty Contrada Selva až ku križovatke Casa Cavazza a k ceste Zermeghedo.

Hranica kopíruje cestu Agugliana a pokračuje smerom k obci La Guarda. Približne 300 metrov od tejto obce sa stočí doprava pozdĺž chodníka, ktorý ju privádza k hranici obce Gambellara, a pokračuje smerom na sever do bodu s nadmorskou výškou 143 m.

Potom pokračuje pozdĺž malej cesty vedúcej do obce Gambellara, ktorú pretína smerom na západ pozdĺž cesty z obce Gambellara do obce Calderina, kde sa opäť pripája k vymedzeniu pôvodnej oblasti v provincii Verona.

7. Hlavné muštové odrody

Durella B.

8. Opis súvislostí

Lessini Durello/Durello Lessini

Tradičný systém pestovania „Pergola Veronese“ umožňuje, aby hrozno odrody Durello (staroveká odroda hrozna, ktorá pochádza z tejto oblasti) dosiahlo optimálnu zrelosť. Spolu so zvažujúcim sa terénom a vulkanickým pôvodom pôdy dodáva uvedená vlastnosť vínam kyslosť, ktorá je charakteristická pre toto šumivé víno. Odroda Durello sa vyznačuje minerálnymi a kremitými tónmi, ktoré sa striedajú s jemnými alebo výraznejšími náznakmi zelených jabĺk. Vône sú komplexné, pripomínajúce minerálny pôvod, ale s morskými náznakmi jódu a síry.

9. Ďalšie základné podmienky (balenie, označovanie, ďalšie požiadavky)

ŽIADNE

Odkaz na špecifikáciu výrobku

https://www.politicheagricole.it/flex/cm/pages/ServeBLOB.php/L/IT/IDPagina/13964

(1) Ú. v. EÚ L 9, 11.1.2019, s. 2.